SRIP Tovarne Prihodnosti

DAN 3D IN CT SKENIRANJA
2024-03-27 08:00 - 17:00 (Europe/Ljubljana)
VABLJENI NA DAN 3D IN CT SKENIRANJA Rudolfovo

sreda, 27. marca 2024
med 9. in 13. uro
dvorana Makerspace Razvojnega centra Novo mesto, Podbreznik 15, NM

Odkrijte raznolike tehnologije 3D skeniranja, ki omogočajo zajem površinskih podatkov predmetov iz realnega sveta ter njihovo pretvorbo v oblake točk. S tem omogočamo izdelavo digitalnih dvojčkov, fizičnih kopij s pomočjo 3D tiskanja, tehniške dokumentacije s postopkom obratnega inženiringa ter izvedbo kontrole kakovosti.

V drugem delu dogodka se bomo osredotočili na CT (computed tomography) skener NIKON, kjer bodo strokovnjaki predstavili aparaturo in njeno delovanje na konkretnih primerih.

Vabimo predstavnike podjetij, vključenih v razvoj, industrializacijo, proizvodnjo ali kontrolo kvalitete izdelkov, da se neposredno seznanite z omenjenimi tehnologijami in raziskovalci Rudolfovega. Prinesite s seboj svoje izdelke za skeniranje.

Prijavite se na dogodek najpozneje do petka, 22. marca 2024, na naslov: katja.sinur@rudolfovo.si. Prijave so obvezne zaradi omejenega prostora in časa.

VABILO >>

eduTEch konferenca 2024: Učitelji v poplavi izbire tehnologij
2024-03-27
Vljudno vabljeni na eduTech konferenco 2024, ki bo potekala 27. marca 2024 v Športni dvorani Kočevje, organizirana s strani Podjetniškega inkubatorja Kočevje. Konferenca, naslovljena “Učitelji v poplavi izbire tehnologij”, bo združila odločevalce, ravnatelje, učitelje in zunanje organizacije, ki so gonilna sila inovativnega in sodobnega poučevanja v šolskih klopeh.
Gre za enodnevni dogodek, ki udeležencem omogoča premišljen in časovno učinkovit vpogled v predstavitve dobrih praks poučevanja, ki pogosto ostajajo skrite širši javnosti. Na “Poligonu tehnologij” pa boste imeli priložnost preizkusiti tehnološke inovacije, ki jih učitelji in mentorji že aktivno uporabljajo v izobraževalnem procesu.
Osredotočili se bomo na vlogo učiteljev in šol, ki se vsakodnevno spopadajo z naraščajočo ponudbo tehnologij za izobraževanje. Nepregledne in nepreverjene ponudbe ter vedno večji pritisk na učitelje, da sprejmejo nove tehnologije, predstavljajo nevarnost negativnega odnosa do njihove uporabe.
Povezovanje z učitelji, izvajalci in nenehno iskanje dobrih praks nas je naučilo, kako pomembno je izpostaviti inovativne metode poučevanja. Te predstavljajo odlično motivacijo za učitelje, da lažje sprejmejo nove tehnologije pri poučevanju. Konferenca eduTech predstavlja okolje za prenos dobrih praks in praktični preizkus skrbno izbranih tehnologij, ki jih nekateri že aktivno uporabljajo v učilnicah.
Verjamemo, da lahko učitelje opolnomočimo in jih spodbudimo k uporabi tehnološko podprtih pripomočkov s konkretnimi primeri, ki so uporabni z relativno malo priprave za pouk. Naš kočevski primer uvajanja robotike v redno izobraževanje na razredni stopnji je prepoznala Evropska komisija že leta 2019. Od takrat smo naredili več korakov s programi za učitelje in zagovarjamo pomoč obstoječim učiteljem pri brezskrbni uporabi tehnološko podprtih pripomočkov.
Na konferenci bomo zbrali praktične primere, demonstracije različnih tehnologij, predstavnike šol, odgovorne za prihodnost svojih izobraževalnih institucij, fakultete kot izobraževalce učiteljev, odločevalce, podjetja in medije.
Več informacij o programu in govorcih najdete na: www.inkubator-kocevje.si/edutech

ZOOOM - Mednarodna delavnica z mreženjem
2024-03-26 09:00 - 14:30
Institut »Jožef Stefan«, Center za razvojno inovacijsko partnerstvo, je partner v evropskem projektu ZOOOM, ki razvija praktične poslovne in pravne rešitve za tista podjetja in raziskovalce, ki verjamejo v idejo odprtih (prostih) vsebin (proste/odprte programske vsebine, strojna oprema, podatkovne baze, umetna inteligenca – angl. open software, open hardware, open data, artificial intelligence). Gre torej za inovacije, za katere njihovi lastniki ne uveljavljajo pravic intelektualne lastnine oziroma jih lahko vsakdo uporablja v okviru prostih licenc. Vodilni partner projekta je italijanski HUB Innovazione Trentino, v projektu sodeluje 8 evropskih držav, od Slovencev je poleg IJS partner projekta še Univerza na Primorskem. Več o projektu najdete tukaj https://zooom4u.eu/
V okviru tega projekta bo v torek 26.3.2024 od 9.00 do 14.30 ure potekala mednarodna delavnica z mreženjem (lokacija : Institut »Jožef Stefan«, Jamova 39, Ljubljana). Razdeljena je v dva dela:

EMERGING TRENDS IN OPEN TECHNOLOGIES
STARTUP CHALLENGES IN OPEN TECHNOLOGIES

Ciljna skupina dogodka so predvsem podjetja, start-upi, mladi raziskovalci/znanstveniki in udeleženci podpornega okolja (univerzitetni inkubatorji, pisarne za prenos tehnologij, resorna ministrstva ipd), ki bi radi izvedeli več o prostih/odprtih vsebinah (programske vsebine, strojna oprema, podatkovne baze, umetna inteligenca), njihovem delovanju v praksi, njihovem vplivu na poslovanje ter o pravnih okvirjih v tem segmentu poslovanja. V prvem delu dogodka bomo govorili o trendih na področju odprtih tehnologij (“Emerging trends in open technologies), v drugem delu, ki je bolj praktično naravnan, pa o izzivih startup podjetij na področju odprtih tehnologij (“Startups challenges in open technologies). Dogodka se bodo udeležili priznani mednarodni strokovnjaki in podjetniki iz Italije, Finske, Belgije, Danske in drugih.
Vljudno vabljeni na dogodek (kratka registracija je na linku, prosimo pa za registracijo na obeh linkih)!

Mobile Robotics Safety Training
2024-03-26 - 2024-03-27
Avtonomni mobilni roboti so eden najhitreje rastočih segmentov robotske industrije. V luči tega naraščajočega povpraševanja združenje A3 uvedlo nov tečaj varnosti. Ta tečaj na temo varnosti industrijske mobilne robotike bo predstavil varnostne protokole in najboljše prakse za delo z mobilnimi roboti v industrijskih okoljih. Poudarja ključni pomen zagotavljanja dobrega počutja osebja, opreme in izdelkov pri uvajanju in upravljanju mobilnih robotov. Udeleženci se bodo seznanili z različnimi varnostnimi standardi, metodologijami ocenjevanja tveganja in varnostnimi smernicami, značilnimi za aplikacije industrijske mobilne robotike.
S kombinacijo teoretičnega pouka in praktičnih vaj bodo udeleženci raziskovali metodologije za prepoznavanje potencialnih nevarnosti, izvajanje varnostnih ukrepov in razvoj strategij odzivanja na nujne primere za zmanjšanje tveganja nesreč in poškodb v industrijskih okoljih. Do konca tečaja bodo udeleženci pregledali načela učinkovitega vključevanja varnostnih vidikov v načrtovanje, uvajanje in vzdrževanje industrijskih mobilnih robotskih sistemov ter kako spodbujati kulturo varnosti in učinkovitosti v svojih organizacijah.
Dodatne informacije in prijava>>

Dan odprtih vrat na Institutu "Jožef Stefan"
2024-03-23 09:00 - 14:30 | Institut “Jožef Stefan”, Jamova cesta 39, Ljubljana, 1000
Dan odprtih vrat Instituta “Jožef Stefan” bo potekal 23.3.2024 z njim IJS obeležuje 75. obletnico delovanja. Namenjen je splošni javnosti, ko na obisk sprejmemo vse, ki jih zanima, kaj raziskujemo na našem inštitutu in kako bomo lahko s tem prispevali k skladni družbi prihodnosti.
Dan odprtih vrat se s prvimi ogledi na Institutu na Jamovi 39 začne ob 9. uri. Predstavitve se začenjajo vsako polno uro in trajajo eno uro. Zadnji ogledi se začnejo ob 13. uri. Parkiranje na Jamovi 39 ni mogoče.
Na Reaktorskem centru v Podgorici pri Ljubljani, Brinje 40, se predstavitve začnejo ob 9.30, 10.30, 11.30, 12.30 in 13.30. Predstavitve so mogoče tudi v angleščini glede na želje obiskovalcev. Za vstop v Reaktorski center je obvezen osebni dokument (osebna izkaznica, potni list). Obiskovalci se lahko tja pripeljejo sami in tam parkirajo. Organiziran je tudi brezplačni avtobusni prevoz na relaciji IJS Jamova – Reaktorski center Podgorica. Kapaciteta avtobusnega prevoza je omejena.
Program in več informacij najdete na spletni strani IJS >>
Vljudno vabljeni!

https://dnevi.ijs.si/wp-content/uploads/2024/02/DOV-24-promo-video-final-SL.mp4

Nacionalna finančna klinika – Možnosti nacionalnega financiranja in druge spodbude na področju proizvodnje
2024-03-21 11:00 - 13:00
Pridružite se na dogodku, kjer bodo z zanimivim pristopom razkrili storitve DIGI-SI na področju proizvodnje, ki podjetjem olajšajo pot digitalne transformacije.
Razkrili bodo tudi podrobnosti o razpisu P2 2024 za podporo inovativnim podjetjem v Sloveniji, vključno z možnostjo pridobitve do 72.000 EUR subvencij za razvoj in trženje vaših inovacij. Odkrijte, kako lahko vaše podjetje koristi od podnebne nevtralnosti, krožnega gospodarstva in strategije pametne specializacije.
Ne zamudite te priložnosti za rast in inovacije v vašem podjetju.
Dodatne informacije in prijava>>

Meroslovje v digitalnih okoljih
2024-03-21 09:00 - 13:00
Zbornica elektroindustrije in sekcija SiMER sta sodelovali pri oblikovanju programa dogodka »Meroslovje v digitalnih okoljih«, ki ga organizirata Ministrstvo za gospodarstvo, turizem in šport, Urad RS za meroslovje in Univerza v Mariboru, Fakulteta za organizacijske vede. Potekal bo v okviru 43. mednarodne konference o razvoju organizacijskih znanosti »Zeleni in digitalni prehod – izzivi ali priložnosti«.
Vljudno vabljeni, da se pridružite v četrtek, 21. marca 2024, od 9. do 13. ure v Portorožu, Kongresni center Portus.

PROGRAM

9:00 – 9:15 Otvoritev in pozdravni govori
– Marko Lotrič, predsednik Državnega sveta Republike Slovenije
– dr. Samo Kopač, direktor Urada RS za meroslovje
– red. prof. dr. Iztok Podbregar, dekan Fakultete za organizacijske vede Kranj
9:15 – 10:20 Predavanja in diskusija

– prof. dr. Tomaž Rodič, direktor Centra odličnosti VESOLJE-SI, »Mikrosatelit NEMO-HD kot vir podatkov za digitalne modele ekosistemov«
– dr. Jaka Ogorevc, produktni vodja Dewesoft d.o.o, »Izzivi industrije pri razvoju sodobnih merilnih sistemov«
– Matevž Grabar, direktor GL Charge d.o.o., odgovorni za eMobilnost AC ter Software tehnologije znotraj Iskraemeco Group, »Inovacije ter napredne tehnologije polnilnih postaj za zanesljivo ter merodajno polnilno infrastrukturo«
10.20 – 10.50 Odmor
10.50 – 12.20 Meroslovje od megatrendov do osnov

– mag. Matej Grum, vodja sektorja za fizikalna merjenja na Uradu RS za meroslovje, »Predstavitev osnovnih meroslovnih pojmov«
– prof. dr. Bojan Ačko, Univerza v Mariboru, Fakulteta za strojništvo, »Meroslovna pismenost«
Udeležba na celodnevnem dogodku je brezplačna. Potrebna je predhodna prijava s pomočjo spletnega obrazca >>.

FoMI 2024 - Prihodnost proizvodnje in industrije
2024-03-20
SRIP Tovarne Prihodnosti je soorganizator dogodka Prihodnost proizvodnje in industrije, ki bo 20. marca 2024 v Kongresnem centru Hotela Slovenija v Portorožu.
Dogodek je namenjen strokovnjakom, inženirjem in poslovnežem iz proizvodnih in industrijskih podjetij, ki so na poti preoblikovanja v digitalno, zeleno in ljudem prijazno prihodnost v svojem podjetju.
PROGRAM
Več informacij o dogodku >>>>>>>> TUKAJ!
Člani SRIP ToP s spodnjo kodo lahko uveljavljate 50 % popust.
Koda: FOMI2024-TOP

Vabljeni!
PARTNERJI PROJEKTA

Dogodek projekta ZOOOM
2024-03-19 08:00 - 17:00
Institut »Jožef Stefan«, Center za razvojno inovacijsko partnerstvo, je partner v evropskem projektu ZOOOM, ki razvija praktične poslovne in pravne rešitve za tista podjetja in raziskovalce, ki verjamejo v idejo odprtih (prostih) vsebin (proste/odprte programske vsebine, strojna oprema, podatkovne baze, umetna inteligenca – angl. open software, open hardware, open data, artificial intelligence). Gre torej za inovacije, za katere njihovi lastniki ne uveljavljajo pravic intelektualne lastnine oziroma jih lahko vsakdo uporablja v okviru prostih licenc. Vodilni partner projekta je italijanski HUB Innovazione Trentino, v projektu sodeluje 8 evropskih držav, od Slovencev je poleg IJS partner projekta še Univerza na Primorskem. Več o projektu najdete tukaj https://zooom4u.eu/

V okviru tega projekta bo v torek 26.3.2026 od 9.00 do 14.30 ure potekala mednarodna delavnica z mreženjem (lokacija : Institut »Jožef Stefan«, Jamova 39, Ljubljana). Razdeljena je v dva dela:
EMERGING TRENDS IN OPEN TECHNOLOGIES, tukaj https://zooom4u.eu/index.php/2024/03/14/zooom-event-emerging-trends-in-open-technologies/
STARTUP CHALLENGES IN OPEN TECHNOLOGIES https://zooom4u.eu/index.php/2024/03/14/zooom-event-startups-challenges-in-open-technologies/

Ciljna skupina dogodka so predvsem podjetja, start-upi, mladi raziskovalci/znanstveniki in udeleženci podpornega okolja (univerzitetni inkubatorji, pisarne za prenos tehnologij, resorna ministrstva ipd), ki bi radi izvedeli več o prostih/odprtih vsebinah (programske vsebine, strojna oprema, podatkovne baze, umetna inteligenca), njihovem delovanju v praksi, njihovem vplivu na poslovanje ter o pravnih okvirjih v tem segmentu poslovanja. V prvem delu dogodka bomo govorili o trendih na področju odprtih tehnologij (“Emerging trends in open technologies), v drugem delu, ki je bolj praktično naravnan, pa o izzivih startup podjetij na področju odprtih tehnologij (“Startups challenges in open technologies). Dogodka se bodo udeležili priznani mednarodni strokovnjaki in podjetniki iz Italije, Finske, Belgije, Danske in drugih.

Vljudno vabljeni na dogodek (kratka registracija je na linku, prosimo pa za registracijo na obeh linkih)!

Automate Preview Series: The Factory of the Future Today: AI, Smart Automation, and the Transformation of Manufacturing
2024-03-14 17:00 - 18:30
Umetna inteligenca nadgrajuje robotiko, vid, nadzor gibanja in druge tehnologije avtomatizacije – za ustvarjanje novih rešitev, večjo prilagodljivost in širitev priložnosti. Velika tehnološka podjetja – nekoč so bila bolj osredotočena na vaš telefon kot na tovarniške prostore – zdaj na proizvodnjo, robotiko in industrijsko avtomatizacijo gledajo kot na ključne segmente svojega poslovanja. Ta preobrazba se bo dotaknila vseh vidikov avtomatizacijskega ekosistema, od zasnove izdelka in proizvodnih procesov do dostave na vrata stranke. Učite se od vodilnih v industriji o priložnostih in izzivih pri uvajanju umetne inteligence v vaše operacije.

Trajnost in nemški trg
2024-03-13 13:00 - 14:30
Direktiva CSRD je določila temelje trajnostnega poročanja, ki bodo v letu 2024 prenešeni tudi v slovenski pravni red. Prav tako pa trajnostno delovanje in poročanje pričakujejo banke in kupci. Nemški nacionalni Zakon o obveznostih skrbnega pregleda podjetij v dobavnih verigah namreč zahteva od svojih podjetij, da zasledujejo trajnostno delovanje vzdolž celotne dobavne verige, kar pa prinaša tudi pripravo trajnostnih dokazil za slovenske izvoznike.
Predviden program webinarja:
1. Uvod: Od družbeno odgovornega ravnanja do trajnosti
2. Direktiva o trajnostnem korporativnem poročanju (Corporate Sustainability Reporting Directive – CSRD), Corporate Sustainibility Due Diligence Directive (CSDDD) in Standardi trajnostnega poročanja (ESRS)
3. Predviden prenos direktiv v slovenski pravni red
4. Nemški nacionalni Zakon o obveznostih skrbnega pregleda podjetij v dobavnih verigah (Lieferkettensorgfaltspflichtengesetz, LkSG)
5. Prvi koraki k pripravi trajnostnega poročila
Predavala vam bo mag. Mojca Kunšek, bivša dolgoletna direktorica Agencije RS za javnopravne evidence in storitve (AJPES), je magistrica ekonomskih znanosti, habilitirana višja predavateljica Ekonomske fakultete v Ljubljani, certificirana EMCC coachinja, članica Združenja manager ter prejemnica nagrade Artemida za trajni prispevek k ženskemu managementu.

Za člane GZS je cena udeležbe na webinarju 80,00 evrov (+DDV), za nečlane pa 110,00€ evrov (+DDV). V ceno je vštet tudi 24h ogled posnetka webinarja.

Dodatne informacije in prijava

Slovensko-francoski poslovni forum
2024-03-08 09:00 - 17:00
Javna agencija SPIRIT Slovenija skupaj z Ministrstvom za gospodarstvo, turizem in šport, Francoskim veleposlaništvom v Sloveniji, Slovensko francoskim klubom ter Francosko slovenskim klubom organizirata Slovensko francoski poslovni forum.
Dogodek, ki bo potekal 8. marca 2024 v Hotelu Kompas v Kranjski Gori, predstavlja odlično priložnost za predstavitev dobrih praks in dosežkov vesoljske industrije obeh držav. Prav tako bo forum možnost za vzpostavitev in krepitev stikov ter razvoj novih poslovnih priložnosti.
K prijavi vabimo podjetja, ki nudijo proizvode in storitve na področju vesoljske industrije ter podjetja s komplementarnimi dejavnostmi.
Dogodek bo potekal v angleščini.
Udeležba je brezplačna.
Rok za prijavo je 6. marec 2024.
Dodatne informacije in prijave

M & Q Akademija: v koraku s stroko in trendi
2024-03-05 - 2024-05-14
V skupini LOTRIČ Metrology skupini LOTRIČ Metrology za vas pripravljajo praktična izobraževanja, ki vam olajšajo delo ter vam pomagajo na poti do točnih rezultatov meritev.
Strokovna izobraževanja pripravljajo tako v živo kot online.
Na kratkih in dinamičnih izobraževalnih srečanjih boste spoznali prvine posameznih področij meroslovja. Omogočajo vam ogled akreditiranih meroslovnih laboratorijev, preskus merilnih instrumentov in izvajanje meritev s primerjavo rezultatov. Poskrbijo tudi za to, da po opravljenem izobraževanju prejmete potrdilo o tehničnih kompetencah.
Pomladni termini M&Q izobraževanj v 2024

Vse, kar morate vedeti o:

Obvladovanju merilne opreme
5. 3.

Sistemu vodenja laboratorijev (ISO 17025)
6. 3.

Dolžini
7. 3.

Interni kalibraciji
12. 3.

Sistemu vodenja kontrolnih organov (ISO 17020)
13. 3.

Pipetiranju
14. 3.

Temperaturi in relativni vlagi
19. 3.

Geometrijskem dimenzioniranju in toleriranju
21. 3.

Notranji presoji
10. 4.

Certifikatu
11. 4.

Tehtanju
17. 4.

Hrapavosti
18. 4.

Merilni negotovosti
7. 5.

Obvladovanju opreme v zdravstvu
8. 5.

Trdoti
9. 5.

Tlaku
14. 5.

Posebne ugodnosti
5 % popusta se prizna:

za udeležence na dveh akademijah v tekočem letu,
podjetjem za udeležbo vsakega naslednjega slušatelja,
podjetjem z veljavno pogodbo za izvajanje storitev s strani LOTRIČ Meroslovje d.o.o.

10 % popusta se prizna:

za udeležence na treh akademijah v tekočem letu.

15 % popusta se prizna:

za udeležbo na štirih akademijah v tekočem letu.

20 % popusta se prizna:

za udeležbo na petih ali več akademijah v tekočem letu,
za podjetja z 10-12 udeleženci se nudi poseben popust.

Prijavo lahko pošljete preko prijavnega obrazca posameznega izobraževanja ali na elektronski naslov info@lotric.si.
Povezava: https://www.lotric.si/znanje/izobrazevanja-vse-kar-morate-vedeti-o/

Varnost raziskav in tehnologije z dvojno rabo v EU
2024-03-04 14:00 - 15:00, 2024-02-29 10:00 - 11:00
Slovensko gospodarsko in raziskovalno združenje (SBRA), Litvanska povezovalna pisarna za raziskave, razvoj in inovacije v Bruslju (LINO), pisarna NCBR v Bruslju – Business & Science Poland, Univerza Eötvös Loránd, Univerza Corvinus v Budimpešti in Nacionalni urad za raziskave, razvoj in inovacije na Madžarskem vas vabijo na spletna seminarja o varnosti raziskav in tehnologijah z dvojno rabo v EU, ki bosta potekala v četrtek 29. februarja ob 10.00 in v ponedeljek 4. marca ob 14.00.
Evropska komisija je nedavno predstavila dve pobudi, katerih namen je okrepiti raziskovalno varnost EU in obravnavati izzive, ki jih v času geopolitičnih napetosti in transformativnih tehnoloških sprememb predstavljajo tehnologije z dvojno rabo.
Prva pobuda se osredotoča na povečanje varnosti raziskav v EU. Evropska komisija je pripravila predlog priporočila Sveta, katerega namen je zagotoviti večjo jasnost, smernice in podporo državam članicam ter širšemu raziskovalnemu in inovacijskemu sektorju. To naj bi pomagalo pri zmanjševanju tveganj za varnost raziskav ter zagotovilo, da bo mednarodno sodelovanje na področju raziskav in inovacij ostalo odprto in varno.
Druga pobuda, znana kot bela knjiga, opisuje različne možnosti za spodbujanje raziskav in razvoja na področju tehnologij z dvojno rabo. Javni organi, civilna družba, industrija in akademska sfera so v odprtem javnem posvetovanju pozvani, da do 30. aprila 2024 predložijo svoja stališča in tako oblikujejo prihodnje ukrepe Evropske komisije.
Glavni cilj serije spletnih seminarjev je predstaviti in se poglobiti v obe pobudi ter spodbuditi poglobljeno razpravo o ključnih temah varnosti raziskav in tehnologij z dvojno rabo.
Spletna seminarja sta brezplačna, potekala bosta v angleškem jeziku.
Prijave zbirajo na na tej spletni strani, program pa je na voljo na tej povezavi.
Vljudno vabljeni!

6 Ways Manufacturers Can Use Generative AI Today
2024-02-29 18:00 - 19:00
Umetna inteligenca (AI) ima dolgo zgodovino preoblikovanja proizvodnih operacij, zagotavljanja vrednosti in zmanjševanja stroškov z avtomatizacijo, izboljšanim nadzorom kakovosti in predvidenim vzdrževanjem. Danes Generative AI (GenAI) preoblikuje operacije za proizvodnjo.
S svojo sposobnostjo učenja iz podatkov, prilagajanja dinamičnim pogojem in ustvarjanja rešitev se GenAI dokazuje kot transformativna sila v proizvodnem sektorju.
Na spletnem seminarju vam bodo predstavili šest primerov uporabe, pri katerih generativna umetna inteligenca pomembno vpliva na izboljševanja zaposlenih na liniji in preoblikovanje operacij. Iz prve roke boste videli, kako se generativni pomočniki AI uporabljajo za:

Takojšnjo zapolnitev vrzeli v veščinah in izkušnjah s prilagojeno podporo za zaposlene
Zagotovitev podpore pri odpravljanju težav v realnem času
Pretvorite znanje v digitalna sredstva podjetja
Napoved morebitnih operativnih težav
Prepoznavanje priložnosti za nenehne izboljšave

Dodatne informacije in povezava

Automate Preview Series: Collaborative Robotics in Action: Real-World Use Cases and Success Stories
2024-02-15 17:00 - 18:30
Strokovnjaki za avtomatizacijo vam bodo povedali: Kolaborativni robot ne obstaja – samo kolaborativna aplikacija. Toda kaj to v resnici pomeni? Pridružite se vodilnim v panogi in se poglobite v prednosti kolaborativne robotike – od hitre donosnosti naložbe in delovanja, ki je enostavno za uporabo, do neprimerljive prilagodljivosti. Poslušajte praktične modrosti o tem, kako lahko implementirate naslednji korak v avtomatizaciji. Odkrijte konvergenco umetne inteligence, strojnega vida in avtomatizacije, ki predstavlja novo dobo potenciala sodelovanja.

Sejem IFAM, INTRONIKA, ROBOTICS 2024
2024-02-13 - 2024-02-15 | Gospodarsko razstavišče, Dunajska cesta 18, Ljubljana, 1000, Slovenija
Vabimo vas k udeležbi na sejmu IFAM, INTRONIKA, ROBOTICS 2024 (International trade for automation & mechatornics), ki bo potekal 13.-15. februarja 2024 na Gospodarskem razstavišču v Ljubljani.
IFAM je edini B2B sejem za avtomatizacijo, mehatroniko, senzorsko tehniko in merilne tehnologije v Sloveniji in CEE regiji in kot tak ponuja odlično priložnost za predstavitev aktivnosti naših članov.
Dodatne informacije

Kako do prijave in brezplačne karte?
Povezava/link za strokovne obiskovalce sejma IFAM – INTRONIKA – ROBOTICS 2024 je:
SIGN IN – IFAM, INTRONIKA, ROBOTICS 2024 (ungerboeck.com)
Sledite navodilom na povezavi.
V polje KLJUČNA BESEDA/KEYWORD obvezno vpišite kodo SRIPTOP.
Če ste v preteklih letih že uporabljali spletno registracijo, lahko tudi sedaj uporabite obstoječe geslo, v kolikor ste ga pozabili ga lahko zahtevate ob registraciji in prejmete na svoj mail.

Slovensko-nemški forum o umetni inteligenci
2024-02-12 09:00 - 15:00
Vljudno vas vabimo na Slovensko-nemški forum o umetni inteligenci, ki ga Združenje za informatiko in telekomunikacije in Zbornica elektroindustrije skupaj organiziramo v sodelovanju z Veleposlaništvom Zvezne republike Nemčije v Ljubljani in Slovensko-nemško gospodarsko zbornico (AHK Slovenija).
Na dogodku se bodo vizionarji in strokovnjaki za umetno inteligenco srečali z vodilnimi gospodarstveniki in političnimi odločevalci v Sloveniji in Nemčiji.
Namen dogodka je spodbuditi izmenjavo znanja na področju umetne inteligence in hkrati prikazati primere dobrih praks, ki se že izvajajo v vsakdanjem poslovnem življenju. Čas bomo posvetili tudi vprašanju o regulaciji UI in vlogi, ki jo pri tem igra podporno okolje.
Za pester spremljevalni program pa bo poskrbela Nemška turistična organizacija (DZT), ki bo imela v preddverju DZT kotiček, v katerem boste z VR očali in aplikacijo V objemu nemške narave raziskovali turistične znamenitosti Nemčije kot počitniške destinacije.
Dogodek bo namenjen tudi druženju in izmenjavi mnenj. Udeležba na dogodku je za člane GZS brezplačna. Število mest je omejeno, zato je potrebna predhodna registracija.
Dodatne informacije in prijava

Prihodnost inoviranja: integriranje kreativnosti in tehnologij v gospodarstvo in družbo
2024-02-06 - 2024-02-07
Z veseljem vas vabimo na dogodek, ki bo združil tematike iz programa Better Factory, iniciative S+T+ARTS, razpisa Hungry EcoCities ter slovenskega Centra za kreativnost. Dogodek bo potekal 6. in 7. februarja 2024 na Gospodarski zbornici Slovenije in bo obravnaval pomen integracije kreativnosti in tehnologije v gospodarstvo in družbo.
Dodatne informacije in prijava>>

LEAN Slovenija 2024
2024-01-29 - 2024-02-02
Začnite leto 2024 na spodbuden in zelo pozitiven način. Okrepite svoje osebne kompetence in povečajte zmogljivosti svoje organizacije na področju izvajanja sprememb, podjetnega inoviranja ter razvoja.
Udeležite se celotnega tedna dogodkov s širšim timom. Navežite stike z zanimivimi ljudmi, ki bi jih sicer težko spoznali. Prepoznajte nove poslovne priložnosti.

PRAKTIKUM podjetnosti in INOVIRANJA
PON – 29. 1. 2024 (9.00 – 16.00)
Tri konkretne in zelo poučne simulacije, po katerih udeleženci spremenite poglede na kreiranje novih izdelkov in storitev.
Prebrati vse o avtu in o cestno prometnih predpisih je koristno, a pravo učenje se začne, ko dejansko vozimo. Učenje je najbolj učinkovito v varnem okolju, ki nam ga omogoči inštruktor. Delanje napak med učenjem ni usodno in nam pomaga razumeti, česa ne smemo početi v resničnem svetu.
V poslovnem svetu velja enako načelo. Na voljo so nam simulacije za razvoj novih izdelkov in storitev po vitkih metodah, ki omogočajo intenzivno praktično učenje. ‘Vitko’ tukaj pomeni minimaliziranje nepotrebnih korakov in procesov oziroma minimalno balasta.

AVTONOMNO INOVIRANJE S POMOČJO GEN-AI ORODIJ
TOR – 30. 1. 2024 (9.00 – 16.00)
Ste že zaznali, kako GenAI (generativna umetna inteligenca) spreminja pravila igre?
Ta tehnologija naj bi našo učinkovitost dvignila precej bolj od vseh ključnih dosedanjih prebojnih tehnologij, med njimi so to parni stroj, elektrika, internet. Hkrati naj bi vodila do povsem novih rešitev.
Morda se soočate z izzivi okornih procesov ali iščete boljše pristope za uresničevanje poslovnih ambicij?
Na delavnici “Avtonomno inoviranje” boste raziskali, kako lahko s spretno uporabo GenAI orodij temeljito preoblikujemo načine inoviranja in razvoja, vse od (1) postavljanja strategij, prek (2) kreiranja priložnosti do (3) preverjanja tveganj in (4) izvedbe novih izdelkov in storitev.

KONFERENČNA DNEVA – IZDELČNA PODJETJA in STORITVENA PODJETJA
SRE – 31. 1. 2024 (9.00 – 16.00) in ČET – 1. 2. 2024 (9.00 – 16.00)
Konferenca združuje aktualne globalne in domače izkušnje vitkega inoviranja in razvoja. Prepletena je z učenjem, deljenjem in povezovanjem.
Letos prvič organiziramo dva konferenčna dneva: sreda je fokusirana na industrijska/izdelčna podjetja, četrtek pa na storitvena podjetja oz. organizacije.
Začnite leto 2024 na spodbuden in zelo pozitiven način. Okrepite svoje osebne kompetence in povečajte zmogljivosti svoje organizacije na področju izvajanja sprememb, podjetnega inoviranja ter razvoja.
Udeležite se konference in celotnega tedna dogodkov s širšim timom. Navežite stike z zanimivimi ljudmi, ki bi jih sicer težko spoznali. Prepoznajte nove poslovne priložnosti.

DVIG ZAVZETOSTI INOVACIJSKIH TIMOV
PET – 2. 2. 2024 (9.00 – 16.00)
Za vsak večji izziv potrebujemo tim raznolikih in zavzetih posameznikov.
Bolj je situacija kompleksna in zahtevna, več stvari gre lahko narobe, bolj vsakodnevno zavzet tim potrebujemo.
Zavzetost je spremenljiva in lahko jo sistematično in aktivno razvijamo. Še najhitreje jo ubijemo.
Delavnica razkriva praktične poti za izboljšanje timskih procesov s poudarkom na timih pri inoviranju in razvoju.

Dodatne informacije in prijava>>

Slovenski info dan EU Sklada za inovacije
2024-01-25 08:30 - 13:30
Slovensko gospodarsko in raziskovalno združenje (SBRA) v sodelovanju z Ministrstvom za okolje, podnebje in energijo, Ministrstvom za gospodarstvo, turizem in šport, EU agencijo CINEA iz Bruslja ter Univerzo v Ljubljani, Ekonomsko fakulteto, kjer se bo informativni dan tudi odvijal (javna parkirišča na voljo na lokaciji), 25. januarja 2024 vabijo na Slovenski info dan EU Sklada za inovacije.
Namen dogodka je informirati in predstaviti celoten proces sodelovanja v programu EU Sklada za inovacije ter najnovejše spremembe in novosti. Predstavili bomo tudi med drugim uspešna zmagovalca projekta EU Sklada za inovacije EAVORLOOP ter KOdeCO Net Zero. Dogodek bomo zaključili z okroglo mizo najvišjih predstavnikov različnih slovenskih znanstvenoraziskovalnih institucij ter gospodarstva o najnovejših tematikah tega programa.
Konferenca je brezplačna, potekala bo v slovenskem in angleškem jeziku.
Prijave na konferenco zbirajo na na tej spletni strani, program konference pa je na voljo na tej povezavi.
Vljudno vabljeni!

Dan najboljše prakse - »Medpanožna aplikativnost v središču tehnoloških priložnosti«
2024-01-24 09:30 - 15:45 | Gospodarska zbornica Slovenije, Dimičeva 13, Ljubljana, Dimičeva 13, Ljubljana, 1000
Tradicionalna strokovna konferenca Dan najboljše prakse bo v organizaciji Zbornice elektroindustrije že 12. leto zapored potekala na Gospodarski zbornici Slovenije in pod žaromete ponovno postavila izmenjavo dobrih praks.
V sredo, 24. januarja 2024, boste lahko prisluhnili domačim in mednarodnim govorcem, ki bodo v okviru letošnje teme »Medpanožna aplikativnost v središču tehnoloških priložnosti« brez dvoma navdihnili vse udeležence.
Konferenca je namenjena strokovnjakom, odločevalcem iz podjetij in vsem, ki ste vpeti v procese nenehnega izboljševanja na področju proizvodnje, razvoja in iskanja novih tehnoloških rešitev.
Inspiracijo za letošnjo konferenco smo črpali iz uporabnosti vesoljskih tehnologij na zemlji, kjer smo lahko priča izvirnim prenosom tehnoloških procesov, storitev ali produktov iz ene panoge v drugo.
Na prihajajoči konferenci se pustite presenetiti s predstavitvami več primerov dobrih praks, ki medpanožno aplikacijo tehnologij aktivno uporabljajo in s tem izkoriščajo sinergijo za napredek.
Pester program bo predstavil večnamensko uporabnost tehnologij, ki podjetjem prinese priložnosti povečanega sodelovanja med panogami in sektorji ter hkrati omogoča bolj ekonomično poslovanje z vsemi razpoložljivimi viri.
VEČ O DOGODKU >>
PROGRAM >>
PRIJAVA >>

Demistifikacija AR in VR za proizvodna podjetja
2024-01-24 08:00 - 17:00
Vas zanima, kako lahko navidezna (VR) in razširjena (AR) resničnost spremenita poslovanje v proizvodnji? Pridružite se nam na seminarju, kjer bomo razkrivali skrivnosti in potenciale teh revolucionarnih tehnologij.
Seminar bo potekal v torek, 6. februarja, od 12:00 do 16:00 ure preko spleta. Vodil ga bo Aleš Pevc iz Tehnološke pisarne, Tehnološki park Ljubljana.
Kaj lahko pričakujete?

Razumevanje vpliva VR in AR na proizvodne procese: Spoznajte, kako lahko te tehnologije izboljšajo učinkovitost, inovativnost in varnost v proizvodnji.
Uporaba digitalnih dvojčkov: Odkrijte, kako natančne digitalne replike fizičnih objektov ali sistemov pomagajo pri simulaciji in analizi izdelkov in procesov.
Interaktivno izpopolnjevanje modelov: Z VR lahko inženirji zmanjšajo stroške in čas razvoja ter izvajajo bolj poglobljene analize.
Industrijsko usposabljanje z VR: Raziskujte, kako VR omogoča realistične simulacije delovnih okolij za izboljšanje odzivnosti in varnosti pri delu.

Registracija na seminar
Z registracijo na dogodek soglašate, da ste seznanjeni z dejstvom, da se storitev izvaja v okviru projekta EDIH DIGI-SI, ki je sofinanciran s strani Evropske unije in Ministrstva za digitalno preobrazbo. Pri tem se zavedate, da je storitev plačljiva in po ceniku DIGI-SI stane:

za mikro podjetja in javno upravo: 0,00 € + DDV
za mala podjetja: 50,00 € + DDV
za srednje velika podjetja: 100,00 € + DDV
za velika podjetja: 330 € + DDV

Dodatne informacije>>

Zbor članov SiMER - sekcije proizvajalcev, uporabnikov in distributerjev merilne opreme
2024-01-23 14:00 - 15:30
Sekcija SiMER združuje in povezuje proizvajalce, uporabnike in distributerje merilne opreme. Na zboru članov, ki bo potekal v torek, 23.1.2024 med 14.00 in 15.30 uro želimo predstaviti, kaj smo naredili v preteklem letu in člane vzpodbuditi, da podajo predloge na podlagi katerih si bomo zastavili cilje za leto 2024.
Več o SiMER lahko izveste na povezavi >>. V primeru vašega interesa za članstvo se obrnite na Mitja Virant, E: mitja.virant@gzs.si.

Izobraževalne priložnosti za proizvodna podjetja - EIT Manufacturing CLC East
2024-01-22 08:00 - 2024-02-12 17:00
Izobraževalne priložnosti za proizvodna podjetja – EIT Manufacturing CLC East
Informacij v nadaljevanju v angleškem jeziku:

Elevate Your Proposal: Expert Tips for EU Funding Success
In collaboration with Ideas in Motion, CLC East will be hosting the Elevate Your Proposal: Expert Tips for EU Funding Success webinar with optional individual sessions.

Successfully preparing and submitting an international proposal requires substantial time and precise planning. In this 2-hour webinar with the Ideas in Motion expert Sabine Seidl, you will gain insights and expert guidance for crafting a high-quality European cooperative proposal, taking into account the perspectives of reviewers. The expert will also share practical tips, spanning from the planning of the proposal and the formation of the consortium to the consideration of European strategies and will demystify the functionality of the EU Funding landscape.

Next dates coming up:

22 January 2024, 10:00-12:00 CET
12 February 2024, 10:00-12:00 CET

For more information & registration, please go to à Elevate Your Proposal: Expert Tips for EU Funding Success

Optional individual consulting sessions available
Refine and perfect your EU-funded proposal in an exclusive 30-minute or 60-minute one-on-one session with Sabine Seidl!
During these sessions, you will have the chance to elaborate on specific inquiries and individual questions that might be too sensible for the webinar. For more information on the sessions and registration, please go to:

Elevate Your Proposal: 30-Minute Individual Session (Online)
Elevate Your PIzobraževalne priložnosti za proizvodna podjetja – EIT Manufacturing CLC East

Več informacij v nadaljevanju:

Elevate Your Proposal: Expert Tips for EU Funding Success
In collaboration with Ideas in Motion, CLC East will be hosting the Elevate Your Proposal: Expert Tips for EU Funding Success webinar with optional individual sessions.

Successfully preparing and submitting an international proposal requires substantial time and precise planning. In this 2-hour webinar with the Ideas in Motion expert Sabine Seidl, you will gain insights and expert guidance for crafting a high-quality European cooperative proposal, taking into account the perspectives of reviewers. The expert will also share practical tips, spanning from the planning of the proposal and the formation of the consortium to the consideration of European strategies and will demystify the functionality of the EU Funding landscape.

Next dates coming up:

22 January 2024, 10:00-12:00 CET
12 February 2024, 10:00-12:00 CET

For more information & registration, please go to à Elevate Your Proposal: Expert Tips for EU Funding Success

Optional individual consulting sessions available
Refine and perfect your EU-funded proposal in an exclusive 30-minute or 60-minute one-on-one session with Sabine Seidl!
During these sessions, you will have the chance to elaborate on specific inquiries and individual questions that might be too sensible for the webinar. For more information on the sessions and registration, please go to:

Elevate Your Proposal: 30-Minute Individual Session (Online)
Elevate Your Proposal: 60-Minute Individual Session (Online)

About the expert
Sabine Seidl is a funding and innovation expert with +30 years of experience. Founder of Ideas in Motion Management, Sabine specialises in project development, implementation, business plans, and international project management, particularly in industrial technologies.
roposal: 60-Minute Individual Session (Online)

About the expert
Sabine Seidl is a funding and innovation expert with +30 years of experience. Founder of Ideas in Motion Management, Sabine specialises in project development, implementation, business plans, and international project management, particularly in industrial technologies.

TEXAS FEELS SLOVENIA 2024
2024-01-21 - 2024-01-26
Javna agencija SPIRIT Slovenija v sodelovanju z Ameriško gospodarsko zbornico – AmCham Slovenija vljudno vabi podjetja k udeležbi v poslovno razvojni delegaciji v zvezno državo Teksas, ki s 30 milijoni prebivalcev predstavlja drugo največje gospodarstvo v ZDA.
Namen delegacije je, s srečanji z ameriškimi podjetji na Poslovnem forumu v Dallasu in Austinu, ter z obiski nekaterih ključnih industrij v obeh mestih, nadgraditi sodelovanja iz predhodnih let. Hkrati bosta foruma nudila odlično priložnost za predstavitev slovenskega poslovnega okolja ter na drugi strani seznanitev z ameriško poslovno kulturo ter potencialnimi poslovnimi partnerji. Tako bo hkrati omogočena tudi možnost za potencialno odpiranje ameriškega trga slovenskim podjetjem in sklepanje partnerstev.
Celotni program bo razdeljen na dva dela: na obisk Dallasa in Austina. V Dallasu je na programu Poslovni forum, pripravljen v sodelovanju s tamkajšnjim gospodarskim združenjem ter obisk podjetij s področij ključnih industrij, kot so IT, data management, obnovljivi viri energije. V Dallasu je možen obiska košarkarske tekme »I Feel Slovenia Night«, ki se bo odvila 22. januarja 2023 zvečer v American Airlines Areni. Osrednji gospodarski dogodek – Poslovni forum bo organiziran tudi v Austinu, sledili bodo obiski podjetij s področij high tech, data management in inovativnih tehnologij. V Austinu je načrtovan je tudi obisk startup / podjetniškega ekosistema ter svetovalnega podjetja s področja investiranja.
Stroške letalskih kart, hotelskih namestitev in udeležbe na košarkarski tekmi krijejo udeleženci sami. Na voljo vam je paket, katerega okvirna cena je 3.550 EUR (letalska karta v ekonomskem razredu) in vključuje letalsko karto povezav Ljubljana – Dallas – Austin – Ljubljana, nočitve v hotelih 4*, skupne lokalne prevoze v Dallasu in Austinu ter transfer Dallas – Austin.
Kotizacija
Višina kotizacije za sodelovanje na dogodku znaša 870 EUR in vključuje celotno organizacijo poslovne delegacije.
Število mest je omejeno, prijave so odprte do zapolnitve mest (velja načelo »first come – first served«). Pri prijavi imajo prednost podjetja iz zgoraj navedenih sektorjev.
O možnosti pridobitve vavčerja za udeležbo v gospodarskih delegacijah v tujino, za MSP podjetja preko Slovenskega podjetniškega sklada, vas bomo obvestili naknadno. Trenutno prijava ni možna, osvežene informacije lahko spremljate na spletni povezavi: https://www.podjetniskisklad.si/vsebinska-podpora/vavcerski-sistemi/.
Dodatne informacije:

Daša Avsec, SPIRIT Slovenija, Tel: (01) 5891 895, e-naslov: dasa.avsec@spiritslovenia.si
Vida Dolenc Pogačnik, AmCham Slovenija, Tel: 040 460 330, e-naslov: vida.dolenc@amcham.si

Vašo POTRDITEV UDELEŽBE sporočite čimprej, saj je število mest omejeno, prijave so odprte do zapolnitve mest (»first come– first served«), najkasneje do 30. 11. 2023 na e-naslov: vida.dolenc@amcham.si.

"Hungry EcoCities": online predstavitev razpisa
2024-01-12 12:00 - 13:00
Vabimo vas na enourni online preddogodek “Hungry EcoCities”, ki bo potekal preko spleta 12. januarja 2024 ob 12. uri. Na dogodku bomo predstavili razpis v okviru S+T+ARTS iniciative Evropske komisije.
Raziščite, kako lahko vaše podjetje prispeva k trajnostni prihodnosti verige hrane s pomočjo uporabe AI in digitalnih tehnologij za zmanjšanje porabe virov v proizvodnji, pridelavi, predelavi, transportu, pakiranju, potrošnji in upravljanju z odpadki.
Razpis vključuje sodelovanje med mikro, majhnimi in srednje velikimi podjetji (MSP-ji), tehnološkimi in inovacijskimi strokovnjaki, umetniki, kreativnimi studii, financiran pa je s strani programa Horizon Europe.
Priložnosti za sodelujoče:
– delajte na AI podprtih inovacijah za vaše podjetje s skupino znanstvenikov, inovatorjev, umetnikov in programerjev;
– pridobite financiranje do 80.000 € na ekipo MSP-umetnik;
– realizirajte industrijske inovacije skozi eksperimentiranje in prototipiranje;
– dostopajte do številnih inovacij, razvitih v okviru različnih projektov.

Udeležba na dogodku je brezplačna. Dogodek bo potekal v angleškem jeziku. Zoom povezavo boste prejeli po oddani prijavi.
PREDAVATELJ
Rodolfo Groenewoud van Vliet, soustanovitelj in poslovni direktor In4Art, združuje svoje zanimanje za ekonomijo, gospodarstvo in umetnost. V svoji vlogi pri In4Art se osredotoča na razvoj partnerstev, upravljanje naložbenega portfelja, zagotavljanje sredstev za eksperimentiranje in svetovanje. Njegovo delo vključuje svetovanje podjetjem, javnim institucijam, oblikovalcem politik in umetnikom glede izvajanja umetnostno vodenih inovacij. Rodolfo svoj čas posveča ustvarjanju sinergij med različnimi sektorji, spodbujanju inovativnosti in kreativnosti. Več informacij: https://www.in4art.eu/.

The Quest for Robot Interoperability: How Do We Get There?
2024-01-09 18:00 - 19:00
Roboti ne govorijo skupnega jezika in to ustvarja veliko oviro za rast robotske industrije. Zakaj se je to zgodilo? Razlogi so precej jasni: proizvajalci originalne opreme za robote so zgradili lastne sisteme, krmilnike in vmesnike za operaterje, ki so bili inovativni, da bi svojim lastniškim sistemom zagotovili konkurenčno prednost. Industrija je eksplodirala in vsi so preprosto sprejeli, da je interoperabilnost cena poslovanja in posebnost industrije.
Kako torej rešiti to težavo? Pridružite se odkriti razpravi o poti naprej do povezljivosti za industrijo, ki govori skupen jezik.
Dodatne informacije in prijava>>

Nacionalna konferenca Industrija prihodnosti
2023-12-13 09:30 - 14:30
V središču razprave o industriji prihodnosti bo človek, ki v času, ko vse več govorimo o vlogi in vplivu avtomatizacije, digitalizacije in umetne inteligence, ostaja njen ključni člen. Na pragu prehoda v industrijo 5.0 tako ohranja in krepi svojo vlogo, prispeva k inovacijam, ustvarjalnosti ter trajnostnemu razvoju ter vodi napredek v industriji.
Na konferenci bomo skupaj raziskali, kako se lahko podjetja prilagajajo človeškim potrebam, ustvarjajo zdravo in spodbudno delovno okolje ter spodbujajo rast in blaginjo posameznikov.

Zeleni in digitalni prehod od ljudi zahteva nova znanja in spretnosti. Evropska komisija je letošnje leto razglasila za Evropsko leto spretnosti. Na konferenci bomo poseben poudarek dali tudi odgovoru na vprašanje, kako se bo človek kot del industrije s pridobitvijo novih znanj in spretnosti najenostavneje prilagodil trajnostnemu načinu dela.

Na dogodek vabimo predsednike uprav, direktorje, strokovnjake, predstavnike ministrstev in znanstveno-izobraževalne sfere ter medijev.
